钦定古今图书集成/明伦汇编/氏族典/第190卷 > 萧阿鲁带
## 钦定古今图书集成/明伦汇编/氏族典/第190卷 > 萧阿鲁带

按《辽史耶律斡腊传》：“萧阿鲁带，字乙辛隐，乌隗部人。
父女古，仕至纠详稳。阿鲁带少习骑射，晓兵法，清宁
间始仕，累迁本部司徒，改乌古敌烈统军都监。大安
七年，迁山北副部署。九年，达里得、拔思母二部来侵，
阿鲁带引兵战却之，加金吾卫上将军，封兰陵县公。
寿隆元年，第功加同中书门下平章事，进爵郡公，改”
西北路招讨使。乾统三年，坐留宋俘当遣还者为奴免官。后被征，以疾老致仕，卒。